section_heading: Vojna karijera
paragraph_text: Prezan je osnovnu školu pohađao u rodnom selu, dok od 1874. kao član treće generacije polaznika pohađa novoosnovanu Vojnu školu u Iasiju. Po završetku iste, od 1878. pohađa Vojnu školu za pješaštvo i konjicu tijekom kojeg školovanja je 1879. godine promaknut u čin narednika. Od 1881. školuje se novoosnovanoj u Školi za topništvo i inženjeriju tijekom kojeg je 1880. dostigao čin potporučnika. Nakon završetka navedene škole, kao drugi u klasi promaknut je u srpnju 1883. u čin poručnika, te kao pripadnik 1. inženjerijske pukovnije školovanje nastavlja u Francuskoj u prestižnoj Školi za topništvo i inženjeriju u Fontainebleauu koju završava u kolovozu 1886. godine.